जब भी शूट का रिक्वेस्ट डालता था, जितिन भूटानी मिल जाता था। उसका संतुलित कंधा कमाल का था। तब भारी भरकम कैमरे को वह अपने कंधे पर जमा लेता था और घंटों शूट करता था। शूट पर जाने से पहले वह पूरी तरह तैयार होकर निकलता था। बस शाम उसके बस में नहीं होती थी। शाम ने उसे अपने बस में कर लिया था। फिर भी काम में कोई कमी नहीं। जब भी किसी दूसरे के साथ शूट पर गया, उसे बुरा लगता था। एक बार टोक ज़रूर देता था। मैं समझाता रहता था कि जीवन कई तरह के रिश्तों में जाया जाता है। एक ही के साथ जाना बाक़ी दूसरों का अनादर लगता था और वह भी इस बात को समझता था।